**OPISI NEKAJ OGROŽENIH VRST V SLOVENIJI**

SESALCI

1. **VOLK**

**Vólk**, tudi **sivi volk** ali **navadni volk** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Canis lupus***), je največji predstavnik [družine](http://sl.wikipedia.org/wiki/Dru%C5%BEina_%28biologija%29) [psov](http://sl.wikipedia.org/wiki/Psi), razširjen po divjinah [Evrope](http://sl.wikipedia.org/wiki/Evropa), [Azije](http://sl.wikipedia.org/wiki/Azija) in [Severne Amerike](http://sl.wikipedia.org/wiki/Severna_Amerika). Zaradi [lova](http://sl.wikipedia.org/wiki/Lov) je marsikje že izginil. Združuje se v [krdela](http://sl.wikipedia.org/w/index.php?title=Krdelo&action=edit&redlink=1) in zaradi skupinskega lova se loteva tudi večjih [živali](http://sl.wikipedia.org/wiki/%C5%BDival).

**Opis**

Zraste do 140 cm. Telo volka je prekrito z gosto zimsko dlako, ki ga varuje pred ohladitvijo. Volk ima dolge noge in velike šape s krempljastimi prsti. Samica volka povrže od 4 do 7 mladičev, ki ne vidijo, vendar imajo v čeljustih že male ostre zobke. Ko mladiči odrastejo, tudi sami začnejo sodelovati pri lovu.

Njegov gobec je koničast, oči poševne, uhlji pa razmeroma veliki in pokončni. Vrat in prsni koš ima zelo močen. Rep je krajši od polovice trupa z glavo, nosi pa povešenega. Kožuh je rumeno rjav s sivim nadihom. V zimski dlaki so sivi toni bolj izraženi. Za razliko od psa ima na podlakti 10 cm dolgo in 2 cm široko črno progo. Zraste do 140 centimetrov. Odrasel volk ima 42 zob.

**Prehranjevanje**

Pri iskanju hrane lahko naenkrat prepotujejo 40-70 km. Poznani so tudi primeri, ko so krdela prepotovala tudi 160 km. V Sloveniji pleni v glavnem jelenjad in srnjad, hrani pa se tudi z mrhovino in priložnostno napada vse vrste domačih živali (pse, konje, govedo, drobnico). Naenkrat lahko zaužije celo do 10 kg hrane, po drugi strani pa lahko dolgo zdrži brez nje. Pri večjem plenu volkovi najraje pojedo drobovje in vsebino želodca.

**Razmnoževanje**

Parjenje poteka od decembra do marca. Posebnost pri volkovih je to da se parita samo alfa samec in alfa samica (vodilni par v tropu). Volkulja je breja 62-64 dni, mladiče pa skoti v brlogu. V Sloveniji je največ skotov konec januarja in v začetku februarja. V leglu je najpogosteje 5-8 mladih, ki so ob rojstvu slepi in porasli s kratko, temno dlako. Mladiči začno zapuščati brlog po osmih tednih. 40 - 50 % volkov pogine v prvem letu življenja, ker mater nima dovolj hrane za vse mladiče in ker je zima. Njihova življenjska doba je od 12-16 let.

**Življenjski prostor**

V Evropi volkovi živijo predvsem na gozdnatem območju, sicer pa lahko preživijo tudi v arktični tundri, v močvirjih, stepi in polpuščavi. V Sloveniji so najpogostejši v gozdovih bukve in jelke, ki poraščajo obsežna gorska območja dinarskega krasa. Trop zaseda od 100 do 1000 km2 veliko območje, kar je 25km2 na enega volka v tropu. Območja tropov se ne prekrivajo.

**Način življenja**

Volkovi živijo v tropih s strogo določeno hierarhično lestvico. Na vrhu sta alfa volk in alfa volkulja. Krdelo običajno šteje okoli sedem volkov. Velikost teritorija se močno spreminja, odvisna pa je od količine volkov, količine plena na nekem območju, geografije območja in človekovega dostopa. Volkovi so teritorialne živali in vsako krdelo aktivno brani svoj teritorij pred volkovi iz sosednjega krdela.

**Razširjenost**

Prvotno je poseljeval večino Evrazije do Indije in Kitajske na jugu. V Evropi je dandanes bolj ali manj iztrebljen, najdemo pa ga še v Skandinaviji in državah nekdanje Sovjetske zveze, na Poljskem, Češkem, Slovaškem ter na Balkanskem, Apeninskem in Pirenejskem polotoku. Živi tudi v Severni Ameriki in na Grenlandiji.

**Posebnosti in zanimivosti**

Volk po znanih podatkih za Evropo ne predstavlja nobene grožnje človeku, to velja za zdravega volka. A tudi, če je volk zdrav, to ne pomeni, da je nemogoče, da bi človeka napadel. Če je volk bolan, je možnost napada večja. Volk je neposredni prednik psa. Začetki udomačevanja segajo v mlajšo kameno dobo, to je kakih 8000 let nazaj. Po eni od teorij naj bi ljudje na različnih krajih severne poloble udomačevali divje živeče pse, torej volkove in šakale. Velike pasme psov so lahko zelo podobne volkovom, vendar psi nimajo nikoli tako močnih kočnikov. Pri volku so kočniki tesno drug ob drugem, pri psu pa so pogosto vrzeli. Naravnih sovražnikov volk skorajda nima, znani pa so primeri kanibalizma. Volk se lahko okuži tudi s steklino

1. **RIS**

**Ris** *(Lynx lynx)*



**Opis**Naš ris ima vse značilnosti svojega rodu: kratko in široko glavo, uhlje s čopki, visoke noge in kratek rep. Kožuh je gost z dolgo in fino dlako. Rdečkasto siv hrbet je posut z rjavimi pegami. Pegavost je zelo spremenljiva. Konec repa je črn, trebuh pa belkast. Na licih je dlaka podaljšana v "brado". Samci so večji in močnejši od samic, tehtajo pa do 50 kg.

**Življenje**
Razen v času parjenja je samotar. Njegovo življenjsko območje meri 10 do 60.000 ha. Ris je visoko specializiran plenilec, ki lovi iz zasede. Pri lovu se zanaša na vid in sluh. Na Kočevskem so plen risa srnjad, jelenjad, damjak, divji prašič, gams, jazbec, zajec, divja mačka, od domačih živali pa pes, mačka in ovca. 75% prehrane je sestavljala srnjad (Čop, 1988). Pozimi lahko potuje daleč, da pride do plena. Parjenje se začne februarja ali marca (izjemoma januarja). Po 70-74 dnevih brejosti risinja skoti 2 do 3 (izjemoma do 5) mladiče. Risova življenjska doba je 14-17 let. Naravnih sovražnikov nima, umika pa se volku.

**Življenjski prostor**
Poseljuje obsežne nižinske ter gorske gozdove z obiljem starih in tudi podrtih dreves. V Sloveniji živi zlasti na območju dinarskega gozda bukve in jelke.

**Razširjenost v Sloveniji**
Nedvomno je, da je bil ris razširjen na ozemlju etnografske Slovenije od dobe mostiščarjev na Ljubljanskem barju pa tja do sredine preteklega stoletja. Stalna zver je bil, kolikor je bilo mogoče ugotoviti, od 17. do začetka druge polovice minulega stoletja - najbrž pa že davno prej - na ozemlju, ki bi se v glavnem pokrivalo kot središče razširjenosti risa s teritorijem nekdanje Notranjske. Deloma bi bilo mogoče risa označiti kot stalno zver tudi za dele severne strani Karavank. V drugih okoliščinah se je ris pojavil občasno in bi lahko sodili, da so to bili le posamezni primerki, ki so se zatekli v označene kraje. (Kos, 1924). V Slovenijo je bil ris ponovno naseljen leta 1973, ko so bili v Kočevski rog spuščeni trije risji pari, odlovljeni na Slovaškem.

**Razširjenost**
Od Evrope prek Kavkaza, Male Azije in Sibirije do Mandžurije in jugovzhodnega Tibeta. Severnoameriški risi so verjetno posebna vrsta Lynx canadensis (Werdlin, 1981). V Evropi je zelo razredčen, najdemo ga le še na Balkanskem polotoku, v Karpatih, v Bialovieži na Poljskem, v severnih delih evropske Sovjetske zveze in Skandinaviji.

**Variabilnost in podvrsta**Risi severnih območji so večji. V Slovenijo naseljeni risi izvirajo iz karpatske podvrste (L. l. carpathicus Kratochvil & Štollmann, 1963), ki je še posebno velika.

1. **MALI PODKOVNJAK**

**Mali podkovnjaki so netopirji, ki jih lahko pogosto opazimo med lovljenjem žuželk v gozdovih in parkih. Pri nas vrsto najbolj ogrožajo neustrezna prenova stavb in jamski turizem.**

*“Mali podkovnjaki, tako kot vsi netopirji, spadajo med sesalce. Nekateri ljudje jim pravijo 'ne tič ne miš' in res spadajo ne med ptiče in ne med miši ampak tvorijo svojo skupino, ki jo latinsko imenujemo Chiroptera,”* je pojasnila **Lea Likozar** iz *Slovenskega društva za preučevanje in varstvo netopirjev*.

Mali podkovnjaki **tehtajo le pet do devet gramov**, njihova posebnost pa je **kožna guba v obliki podkve okoli nosnic**, po kateri so dobili svoje ime. Tako kot pri ostalih netopirjih, so se tudi pri njih sprednje okončine spremenile v opnasta krila ali ***prhuti***, pri letenju pa si pomagajo tudi z repom, ki je vpet v opno.


Posebnost podkovnjakov je kožna guba v obliki podkve ob njihovih nosnicah. Foto: T. Trilar, SDPVN

Mali leteči kosmatinci se **prehranjujejo predvsem z žuželkami**. Manjše nočne metulje, komarje, hrošče in pajke tako navadno lovijo v odprtih gozdovih, parkih in v podrasti. Mali podkovnjaki **lahko dočakajo starost 30 let**, vendar povprečno živijo le tri do štiri leta.

Zatočišča si pogosto najdejo v **cerkvenih zvonikih** in zapuščenih zgradbah, **prezimujejo pa v naravnih jamah, opuščenih kleteh in rovih.** V času prezimovanja se s krempeljci močno oprimejo stropa, popolnoma zavijejo v svoje prhuti in **nepremično obvisijo vse do pomladi.**

Podkovnjaki navadno **naseljujejo gozdnate in kraške predele** – pri nas jih tako lahko **najdemo po vsej državi, razen v Pomurju in visokogorju Alp**. *“Razširjenost je verjetno omejena z razpoložljivostjo primernih prezimovališč v podzemnih prostorih, predvsem kraških jamah, ki jih v Pomurju ni, v Alpah pa so premrzle,” pravi Likozarjeva.*

Čeprav v svetovnem merilu ne gre za ogroženo vrsto, so mali podkovnjaki v Sloveniji, tako kot ostale vrste netopirjev, **zavarovani.** Številna kotišča te, pa tudi ostalih vrst netopirjev pri nas, **izginjajo zaradi neustreznih prenov stavb:** “*Ogroža ga tudi povečanje jamskega turizma in s tem motenja prezimovanja. Prav tako lahko mali podkovnjaki izginejo zaradi zapiranja preletnih odprtin v zatočišča.”*

**Tudi vi lahko pomagate ohraniti netopirje**

Da bi netopirje pri nas ohranili tudi v prihodnosti, je pomembno **varovati tako njihova poletna, kot tudi zimska zatočišča**, pojasnjuje Likozarjeva*: "Če imate netopirje doma, bodite do njih strpni in jim pustite živeti za opaži, na podstrehah ali kleteh.* ***So lepe in koristne živali, ki si zaslužijo svoj prostor med nam****i. Če pa jih resnično ne morete sprejeti, se jih da humano odstraniti, da se naslednje leto ne morejo vrniti na isto mesto.”*

*
Netopirji med prezimovanjem potrebujejo mir in tišino. Foto: Matthieu Gauvain*

Pomembno je tudi, da **pozimi ne obiskujemo jam,** kjer prezimujejo netopirji, oziroma da smo ob tem popolnoma tiho, da jih ne prebudimo: *“Ob prebujanju porabijo veliko svojih energijskih zalog in lahko zaradi tega poginejo.”*

Če bi radi za male podkovnjake in ostale netopirje naredili kaj dobrega, se lahko **udeležite katere od mnogih akcij** [Društva za preučevanje in varstvo netopirjev](http://www.sdpvn-drustvo.si), kamor lahko tudi **sporočite lokacije, kjer se zadržujejo netopirji.**

1. **BOBER**

Družina bobrov ( Castoridae ) ima en sam rod ( CASTOR ) z dvema ( morda pa celo eno samo) vrstama: kanadski in evropskim bobrom. Na jezerih, rekah in potokih gradijo bobri iz vej velike »hiše«. Vhodi vanje so pod vodo, ki jo zato, da drži stalno raven, bobri zajezijo.

Močni, iz vej in blata zgrajeni jezovi, ki so še okrepljeni s kamenjem, so nad in pod

domovanjem bobrov. Bobri spadajo med največje glodalce.

RAZŠIRJENOST

Severna Amerika

Azija

Evropa

OPIS

Bobri so skupaj z repom dolgi do 130 cm in težki do 30 kg. Rep je širok, sploščen in prekrit z luskami. Pri plavanju pod vodo mu ploščati rep služi kot krmilo. Zadnje noge so velike s plavalno kožico med prsti. Roke so majhne in spretne. Najbolj značilni so močni, oranžni sekalci. Glodajo lahko tudi pod vodo, kajti usta lahko zaprejo za sekalci, prav tako pa tudi nosnice in ušesa. Kožuh je rjav in gost.

RAZMNOŽEVANJE

Samica enega, dva ali tri mladiče skoti spomladi. Dan ali dva po rojstvu mladiči že lahko plavajo. Pri materi ostanejo približno dve leti. Ko zapustijo družino, se naselijo na drugem jezeru ali reki in si zgradijo svoj lasten dom.

PREHRANJEVANJE

V začetku se bober prehranjuje z materinim mlekom, kasneje pa je njihova glavna hrana rastlinskega izvora: koprive, vrbovo listje, sočni vršički, jabolka, korenje, korenine,….

BOBRIŠČE

Bobrišče je zgrajeno iz vej in blata. Nad vodno gladino je suh bivalni prostor, v katerem počivajo in spijo. Bobrišče ima tudi več podvodnih vhodov. Zaradi njih so bobri varni pred plenilci. Na jesen odrasli bobri obložijo zunanjo steno bobrišča s plastjo blata. To pozimi zmrzne in v bobrišču ohranja temperaturo ter hkrati varuje bobre pred plenilci.

JEZ

Na primernih mestih gradi bober iz palic, kamenja in blata prek vodnih tokov jezove. Za jezom se voda razlije. V tako nastalem jezercu zgradi bobrišče. Ko v okolici bobrišča zmanjka lesa morajo bobri potovati daleč stran, da ga najdejo. Gradijo cele kanale po katerih potem splavljajo veje, ki jih potrebujejo za utrjevanje jezu.

BOBRI V SLOVENIJI

Evropski bober (Castor fiber) je nekdaj živel po vsej Evroaziji, zaradi lova pa je bil postopno iztrebljen. Danes so predvsem v severni in vzhodni Evropi ohranjene le redke izolirane populacije, pri nas pa ga lahko med izumrle vrste štejemo že nekaj stoletij. V zadnjem desetletju se evropski naravovarstveniki prizadevajo za njegovo ponovno naselitev.

A bober nas je očitno presenetil, saj se je vrnil v Slovenijo kar sam. V spodnjem toku reke Krke, januarja 1999, so sledi velike zimske gostije ostale na izlivnem odseku Radulje pri Čučji Mlaki. Po predvidevanjih strokovnjakov iz Prirodoslovnega muzeja Slovenije, so knam najverjetneje priplavali bobri, ki so bili pred nekaj leti naselili na območju Lonskega polja, ob reki Savi južno od Zagreba. Ker so bobri nočno aktivne živali, jih ni lahko videti, zato tudi še ni mogoče reči, ali se je v porečje Krke zatekel prej imenovani evropski bober ali njegov uspešnejši konkurent, kanadski bober, ki je tudi že bil priseljen v Evropo.

ZAŠČITA

Po Konvenciji št. 104 (podpisnica konvencije je tudi Republika Slovenija), O varstvu prosto živečega evropskega rastlinstva in živalstva in njunih naravnih prostorov, je bober v Sloveniji zaščitena živalska vrsta. Odredba je izšla v Ur.l. RS z dne 09.07.1999.

ZANIMIVOSTI

Jezove gradijo samo kanadski bobri, evropski pa se temu delu odpovedo,

Nekatera bobrišča so visoka tudi do 3 metre,

Bobrišča gradijo predvsem ponoči,

Bobri tudi plešejo. Kadar so posebno sproščeni na svojih širokih plavalnih nogah, kot

škrati racajo, pri tem obračajo glavo in skačejo sem in tja. »Strokovnjaki« so to

poimenovali bobrov ples.

1. **VELIKI HRČEK**

|  |
| --- |
| Chomik europejski.jpg |
| *Cricetus cricetus*[Linnaeus](http://sl.wikipedia.org/wiki/Carolus_Linnaeus), 1758 |

Veliki hrček ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) *Cricetus cricetus*) je razmeroma velik [glodavec](http://sl.wikipedia.org/wiki/Glodavec), ki preseže pol kilograma telesne teže in meri do 32 cm v dolžino, brez kratkega [repa](http://sl.wikipedia.org/wiki/Rep). Po hrbtni strani je rjavkast, po bokih belo lisast, trebuh pa je črn. Njegov rep je kratek. Ima obustne mošnjičke, v katere spravi nabrano hrano, namenjeno shranjevanju v brlogu.

V podzemnem brlogu, ki si ga izkoplje sam, tudi prezimuje. Spomladansko prebujanje je odvisno od vremenskih razmer. Samci pridejo iz rovov prej kot samice.

Živi do tri leta in pol, plenijo ga [ujede](http://sl.wikipedia.org/wiki/Ujede), [lisice](http://sl.wikipedia.org/wiki/Lisica), [jazbeci](http://sl.wikipedia.org/w/index.php?title=Jazbec&action=edit&redlink=1), klateški [psi](http://sl.wikipedia.org/wiki/Doma%C4%8Di_pes), [dihurji](http://sl.wikipedia.org/wiki/Dihur) in [podlasice](http://sl.wikipedia.org/w/index.php?title=Podlasice&action=edit&redlink=1).

**Razširjenost**

Veliki hrček je [stepski](http://sl.wikipedia.org/wiki/Stepa) glodavec z obsežnim, na vzhod segajočim arealom. V srednji [Evropi](http://sl.wikipedia.org/wiki/Evropa) naseljuje kulturno stepo. Na severu Evrope seže do [Francije](http://sl.wikipedia.org/wiki/Francija).

**Prehranjevanje**

Je pretežno [rastlinojed](http://sl.wikipedia.org/wiki/Rastlinojedci) in se hrani z zelenimi deli rastlin, gomolji, [semeni](http://sl.wikipedia.org/wiki/Seme), [plodovi](http://sl.wikipedia.org/wiki/Plod), itd. Je pa tudi [žuželke](http://sl.wikipedia.org/wiki/%C5%BDu%C5%BEelke), [polže](http://sl.wikipedia.org/wiki/Pol%C5%BEi), [kolobarnike](http://sl.wikipedia.org/wiki/Kolobarniki) in male [vretenčarje](http://sl.wikipedia.org/wiki/Vreten%C4%8Darji).

**Veliki hrček v Sloveniji**

Veliki hrček je edini predstavnik stepskih sesalcev v slovenski favni. Poseljuje kulturno stepo na dobro odcejenih in suhih tleh. [Populacija](http://sl.wikipedia.org/wiki/Populacija_%28biologija%29) v Sloveniji leži na skrajnem robu panonske populacije in je domnevno izolirana. Ocenjena je na vsega 100 osebkov, kar je izredno majhno število. V srednji Evropi so hrčka močno prizadele spremembe v načinu kmetovanja, zlasti zgodnje pospravljanje pridelkov. Tako je v nekaterih nemških zveznih deželah na samem robu izumrtja.

1. **ALPSKI KOZOROG (CAPRA IBEX)**



**Opis**
Kozorog je močna, tršata in postavna žival. Čokat, poldrugi meter dolg trup je na močnih, razmeroma kratkih nogah. Rep je kratek, na zadnjici pa je belina. Poleti je dlaka rdečkasto siva , pozimi pa rumenkasto siva. Rogove imata oba spola, vendar so pri kozlu veliko daljši in močnejši, njihova prednja površina pa je zelo grbava. Koza ima rogove dolge do 30 cm, kozel pa do 95 cm. Odrasel alpski kozorog tehta 26-92 (115) kg.

**Življenje**
Kozorogi se družijo v trope, stari samci so samotarji. Podnevi počivajo, zjutraj in zvečer pa gredo na pašo. V prehrani večji del tvorijo trave in razna zelišča dvokaličnic. V skalnatem svetu se kozorog giblje neverjetno zanesljivo. Z mesta lahko skoči 2 m visoko, z zaletom pa do 4 m. Kozorogi se parijo pozimi, od konca decembra do januarja. Po 20- do 22- tedenski brejosti koza skoti 1-2, včasih celo 3 kozliče. Življenjska doba kozorogov je do 17 let. Naravnih sovražnikov pri nas skorajda nima. Opombe Alpski kozorog se uspešno pari z domačo kozo.

**Življenjski prostor**
Kozorogov življenjski prostor so odprti skalnati predeli nad gozdno mejo. Živi višje kot gams, prek 3000 m visoko. Pozimi se zaradi pomanjkanja hrane spusti tudi do gozdov. Razširjenost v Sloveniji Nobenih trdnih dokazov ni, ki bi pričali o prisotnosti avtohtonega alpskega kozoroga na Slovenskem po koncu ledenih dob. Kozoroge je pri nas naselil baron Julij Born v letih 1890-1896. Za svoje posestvo v Karavankah nad Tržičem je pri neki firmi v Lausanni kupil 20 kozorogov. Druga naselitev je bila leta 1953 v Kamniški Bistrici, kjer so spustili 3, iz Švice pripeljane živali. Temu majhnemu tropu, ki se je zadrževal na Brani, so v letih 1961 in 1965 dodali še po 4 kozoroge. Leta 1975 je bilo na Brani 95 kozorogov. V Julijskih Alpah so bili kozorogi prvič naseljeni leta 1965 v dolini Zadnjice. Živali so izvirale iz Italije. V letih 1965-1975 je bilo izpuščenih še 54 kozorogov, tako da je ta populacija štela leta 1976 že 160 živali (Fabjan, 1977/78). Leta 1975 je tudi lovska družina Bovec naselila v svoje lovišče kozoroge iz Grand Paradisa. Po cenitvi iz leta 2001 v Sloveniji živi 300 kozorogov.

**Razširjenost**
Vrsta, če jo obravnavamo v ožjem pomenu besede, poseljuje edinole Alpe. Vsi zdaj živeči alpski kozorogi izhajajo iz narodnega parka Grand Paradiso v italijanskih Alpah in iz Švice (Graubunden), kjer je v 19. stoletju preživela edina avtohtona populacija.

**Variabilnost in podvrsta**
V Alpah živeči kozorogi (k nam naseljeni) pripadajo podvrsti Capra ibex ibex

PTIČI

1. **ČRNA ŠTORKLJA**

**Črna štorklja** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Ciconia nigra***) je velika [ptica](http://sl.wikipedia.org/wiki/Pti%C4%8Di) [selivka](http://sl.wikipedia.org/wiki/Ptica_selivka) iz [družine](http://sl.wikipedia.org/wiki/Dru%C5%BEina_%28biologija%29) [štorkelj](http://sl.wikipedia.org/wiki/%C5%A0torklje) (Ciconiidae), ki gnezdi od [Evrope](http://sl.wikipedia.org/wiki/Evropa) preko vse severne [Azije](http://sl.wikipedia.org/wiki/Azija) (razen skrajnega severa) do [Tihega oceana](http://sl.wikipedia.org/wiki/Tihi_ocean) in v južnem delu [Afrike](http://sl.wikipedia.org/wiki/Afrika). Sorodna je [beli štorklji](http://sl.wikipedia.org/wiki/Bela_%C5%A1torklja), od katere se razlikuje po črni obarvanosti večine telesa.

**Opis**





Mladič

Je za spoznanje manjša od bele štorklje, z dolžino telesa od 90 do 105 cm in razponom kril 173 do 205 cm. Po večini telesa je poraščena s črnim [perjem](http://sl.wikipedia.org/wiki/Pero), ki se kovinsko lesketa, odvisno od kota zelenkasto, vijolično ali bakreno. Beli sta le trikotni bazi spodnjega dela kril, trebuh in spodnji del [repa](http://sl.wikipedia.org/wiki/Rep). [Kljun](http://sl.wikipedia.org/wiki/Kljun), noge in koža okrog oči so živordeči. Mladiči imajo manj svetleče perje in sivozelene noge ter kljun.

Oglaša se z raskavimi klici, vendar jo je zaradi plašnosti izredno težko slišati.

**Življenjski prostor**

Najraje gnezdi globoko v vlažnih, starih [iglastih](http://sl.wikipedia.org/wiki/Iglavci) gozdovih, ki jih prepredajo reke in močvirja. [Gnezdo](http://sl.wikipedia.org/wiki/Gnezdo) si splete iz vej visoko od tal v krošnji. Prehranjuje se največ z [žuželkami](http://sl.wikipedia.org/wiki/%C5%BDu%C5%BEelke) in [dvoživkami](http://sl.wikipedia.org/wiki/Dvo%C5%BEivke), ki jih lovi v bližini vode.

**Razširjenost**

Gnezdi v večjem delu [Evrazije](http://sl.wikipedia.org/wiki/Evrazija), kjer je podnebje zmerno; v [Sloveniji](http://sl.wikipedia.org/wiki/Slovenija) gnezdi okrog 15 parov. Na [Madžarskem](http://sl.wikipedia.org/wiki/Mad%C5%BEarska), v [Slovenskem Porabju](http://sl.wikipedia.org/wiki/Slovensko_Porabje) tudi živijo pri [Andovcih](http://sl.wikipedia.org/wiki/Andovci), pri [Črni mlaki](http://sl.wikipedia.org/w/index.php?title=%C4%8Crna_mlaka_%28Slovensko_Porabje%29&action=edit&redlink=1) (tam v [prekmurščini](http://sl.wikipedia.org/wiki/Prekmur%C5%A1%C4%8Dina) se imenuje *črni štrk*). Večina evropskih črnih štorkelj pozimi odleti v [tropske](http://sl.wikipedia.org/wiki/Tropi) predele [Afrike](http://sl.wikipedia.org/wiki/Afrika), del pa se jih ustavi na sredozemskih oz. [atlantskih](http://sl.wikipedia.org/wiki/Atlantski_ocean) obalah in porečju [Nila](http://sl.wikipedia.org/wiki/Nil). Izjema so črne štorklje, ki živijo na [Iberskem polotoku](http://sl.wikipedia.org/wiki/Iberski_polotok), te ostanejo na istem območju vse leto. Prav tako ostanejo na istem območju vse leto štorklje, ki gnezdijo v južni Afriki.

Iz Evrope se črne štorklje selijo približno en mesec kasneje kot bele, vrnejo pa se maja. Ker se pri letenju zanašajo na termalne zračne tokove, ki nastanejo samo nad kopnim, morajo [Sredozemsko morje](http://sl.wikipedia.org/wiki/Sredozemsko_morje) prečkati preko ožin. Največ črnih štorkelj naenkrat je tako mogoče opaziti pri selitvi preko [Bosporja](http://sl.wikipedia.org/wiki/Bospor). Drug pomemben prehod je [Gibraltarska ožina](http://sl.wikipedia.org/wiki/Gibraltarska_o%C5%BEina), okoli 10 % črnih štorkelj pa Sredozemlje prečka na najožjem delu med [Sicilijo](http://sl.wikipedia.org/wiki/Sicilija) in [Tunizijo](http://sl.wikipedia.org/wiki/Tunizija). Črne štorklje, ki živijo v srednji in vzhodni Aziji, prezimujejo v [južni Aziji](http://sl.wikipedia.org/wiki/Ju%C5%BEna_Azija).

1. **VELIKA UHARICA (Bubo bubo)**

V teži primerljiva s Snežno sovo(Bubo scandiacus), po razponu kril pa z največjo afriško Mlečno sovo (Bubo lacteus), po moči pa z Avstralsko Silno sovo (Ninox strenua ), je Velika uharica največja sova na svetu.

|  |  |
| --- | --- |
| Razred: | [Aves](http://sl.wikipedia.org/wiki/Aves) (ptiči) |
| Red: | [Strigiformes](http://sl.wikipedia.org/wiki/Strigiformes) (sove) |
| Družina: | [Strigidae](http://sl.wikipedia.org/wiki/Strigidae) (prave sove) |
| Rod: | [*Bubo*](http://sl.wikipedia.org/wiki/Bubo) |
| Vrsta: | ***B. bubo*** |



**Življenjski prostor**

Je stalnica a kljub temu je pri severnih in vzhodnih evropskih populacijah zaslediti težnjo k preselitvi v toplejše predele v ostrih zimah. Navzlic svoji velikosti se ta dobrodušna ptica ogiba stika z ljudmi in je v bližini njenega gnezda na njegovo prisotnost tudi izjemno občutljiva. Že najmanjša motnja lahko povzroči, da zapusti gnezdo in so v času valjenja in vzreje mladiči obsojeni na propad. V Sloveniji je v zadnjih letih znano kar nekaj primerov, ko so to povzročili alpinisti ali kurjenje prvomajskih kresov na vzpetinah.

Življenjski okoliš Velike uharice se razprostira predvsem v gorskih gozdovih preko vse Evrope, Skandinavije, Rusije Srednjega vzhoda in Azije. Gnezdijo tudi južneje npr. v Sahari v Afriki. Ne opažajo pa je tako daleč vzhodno kot je Japonska in tudi na zahodnem delu Evrope, na Angleških otokih je skoraj ni najti. Glede na njeno razširjenost je razumljivo njeno angleško ime »Eurasian Eagle Owl« ali po Slovensko Evrazijska orlovska sova.

V Evropi je, razen na skrajnem severu, navzoča skoraj povsod. Prvotno je poseljevala področja od severne Afrike do polarnega kroga. Danes je marsikje v Evropi ni več. V Nemčiji spet gnezdi kakih 70 parov. Prav tako se je spet pojavila v Švici, v Alpah in v Juri. Gnezdi pa tudi v Sloveniji, vendar je maloštevilna.

Velika uharica je bila nekoč normalno prisotna tudi na Angleških otokih, vendar so jo tam z lovom iztrebili. Logarji in kmetje so to storili v zmotnem prepričanju da ščitijo svoje divjad in živino. Velika uharica je sicer sposobna uloviti večji plen kot so zajci ipd., a to ne more biti izgovor za iztrebitev katerekoli vrste živali. Plenili so jo tudi zaradi okraševanja z njenimi dolgimi peresi, ki so se celo prodajali za nošnjo na klobukih. Od leta 1997 sicer opažajo posamične osebke, ki gnezdijo v divjini na Angleškem otoku. Sklepajo da gre za redke osebke, ki so prileteli iz Skandinavije ali zahodne Evrope.

**Prehranjevanje**

Velika uharica lovi svoj plen od mraka in v zgodnjo noč. Področje lova si mnogokrat deli z orli, ki lovijo ob dnevni svetlobi. Drugih ptic ne prenaša, še posebej ne kraguljev. Iz svojega področja pogosto izpodrine sokole in tudi zasede njihova gnezda. Lovi tako da ujame plen v zraku ali pa na tleh. Običajno v letu pleni manjše ujede, fazane, golobe, race in vrane, tudi druge sove, a glavni vir prehrane najde v sesalcih od miši do zajcev in celo lisic in mladičev ovc in srn. Pravzaprav pleni vse kar se giblje in do velikosti, ki jo lahko obvlada. Torej od hroščev do mladiča srne.

Lovijo tudi v gozdovih, a zaradi velikega razpona kril to rajši počno na odprtem področju. Domujejo v širokem področju okolja, od mrzlih borovih gozdovih Skandinavije, preko hladnih gozdov in pašnikov srednje Evrope pa do vročih puščav Sahare. Gnezdi v gozdu ali na previsnih stenah. Zahvaljujoč svoji sposobnosti preživetja v tako širokih habitatih, pleniti tako širok nabor plena in ob zaradi svoje moči in velikosti izpostavljena tako malo naravnim sovražnikom, je bila visoko uspešna ptica. Žal danes njeno število upada in je na mnogih področjih ogrožena kot mnoge ostale ptice ujede. Ker jo je v ujetništvu relativno lahko vzgajati, obstaja v Evropi nekaj programov vzreje in vračanja teh ptic v naravno okolje na področja kjer so izumrle.

**Razmnoževanje**

Vzreja mladičev poteka od februarja do julija. Gnezdi v nedostopnih skalnih votlinah, spodmolih in policah, v duplih starih drevesih in redkeje v zapuščenih gnezdih velikih ptic. Samica običajno izleže eno ali dve 75 do 80g težki jajci, redko pa do štiri, kar je odvisno od prehranske ponudbe okolja. Jajca običajno izleže v razmakih 3. dni. Medtem, ko samica leže jajca (32 do 35 dni) jo samec oskrbuje s hrano, kar počne še štiri do pet tednov po izvalitvi, ko se mu pri lovu za hrano pridruži še samica. Ni redko da eden od mladičev umre v gnezdu in ga poje preživeli mladič. Po sedmih do osmih tednih so mladiči sposobni letenja, vendar so še nekaj časa odvisni od svojih staršev, vse do pozne jeseni, ko se osamosvojijo. V prvi zimi veliko mladičev pogine. Najdaljša življenska doba Velike uharice v naravi je bila zabeležena na Finskem in sicer 26 let in 7 mesecev, sicer pa največ do 20 let. V ujetništvu pa običajno dosežejo starost med 45 in 60 leti. Zabeleženi rekord je 80 let.

**Opis:**

Je pretežno zlato rjava s številnimi vzdolžnimi črnimi lisami. Močno so izražena peresa na glavi, ki oblikujejo nekakšni »ušesci", po katerih se loči od orlov in drugih ujed. V višino zraste med 60 in 70 cm, njena krila pa se razpenjajo v širino 150 do 200 cm. Temu primerna je teža, ki pri samicah dosega med 2280 do 4200g, pri samcih pa med 1620 do 3000g. Dolžina enega samčevega krila je okoli 45cm, pri samici pa 48cm.

Let Velike uharice je neslišen z mehkimi premiki kril med drsenjem skozi zrak tudi na dolge razdalje. Včasih tudi jadra na vetrovih.

Oglaša se z dolgim monotonim »uuhuu- uuhuu- uuhuu«. Glas samice je za odtenek višji kot samčev. Ob občutku ogroženosti lahko renčijo in nekako lajajo.

1. **VODOMEC**

|  |
| --- |
| samicasamica |
|      gnezditveno območje     skozi vse leto      pozimi     gnezditveno območje     skozi vse leto     pozimi |

**Vodomec** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Alcedo atthis***) je majhen predstavnik [družine](http://sl.wikipedia.org/wiki/Dru%C5%BEina_%28biologija%29) [vodomcev](http://sl.wikipedia.org/w/index.php?title=Vodomci&action=edit&redlink=1), ki gnezdi v večjem delu [Evrazije](http://sl.wikipedia.org/wiki/Evrazija), [Severni Afriki](http://sl.wikipedia.org/wiki/Severna_Afrika) in [Oceaniji](http://sl.wikipedia.org/wiki/Oceanija). V večini območja razširjenosti je stalno prisoten, le iz predelov, kjer reke pozimi zamrznejo, se odseli južneje. Zato pravimo, da je [delna selivka](http://sl.wikipedia.org/wiki/Ptica_selivka).

**Opis**

Je tipičen predstavnik družine, s kratkim [repom](http://sl.wikipedia.org/wiki/Rep), čokatim trupom, veliko glavo in še bolj nesorazmerno velikim [kljunom](http://sl.wikipedia.org/wiki/Kljun). Slednji lahko predstavlja skoraj četrtino celotne dolžine telesa, ki znaša med 17 in 19,5 cm. Po vpadljivem živopisanem [perju](http://sl.wikipedia.org/wiki/Operjenost) se vodomec dobro loči od vseh drugih ptic. Vrh glave in [peruti](http://sl.wikipedia.org/wiki/Perut) so zelenkasto modre barve, ki se spreminja glede na kot svetlobe. Hrbet, trtica in rep so svetlomodri, spodnji del trupa ter lice oranžno-rdeči, grlo in lisa ob strani vratu pa bele barve. Spola sta si zelo podobna, le samica ima bazo spodnje strani kljuna oranžne barve, medtem ko je pri samcu kljun v celoti črn. Kratke noge so živordeče barve. Tudi mladiči so podobni, le nekoliko manj živih barv z bolj zelenkastim odtenkom po perutih in glavi.

[Oglaša](http://sl.wikipedia.org/wiki/Ogla%C5%A1anje_ptic) se z ostrimi, kratkimi žvižgi, ki jih ponavlja v hitrem zaporedju kadar je vznemirjen. Poje redko; njegova pesem je sestavljena iz podobnih žvižgov, ki jih ponavlja v nepravilnem zaporedju.

**Življenjski prostor in navade**





Vodomec lovi in jé ribe

Gnezdi ob majhnih do srednje velikih počasi tekočih vodotokih vsaj delno obraščenih z drevjem in z navpičnimi bregovi, v katerih si izkoplje duplo. Občasno gnezdi tudi ob [jezerih](http://sl.wikipedia.org/wiki/Jezero), vendar se izogiba zelo izpostavljenim obalam. Glavni dejavnik sta čista voda z veliko ribami in dostopnost preže. Ob odsotnosti primernih bregov v bližini lahko gnezdi tudi 250 m stran od vodotoka. Izven gnezditvenega obdobja je manj zahteven. Zadržuje se tudi na morskih obalah, v priobalnih [močvirjih](http://sl.wikipedia.org/wiki/Mo%C4%8Dvirje) in rečnih deltah.

Vezan je na nižje nadmorske višine in ga je v kontinentalni Evropi le redko najti nad 900 m visoko, le v [Rusiji](http://sl.wikipedia.org/wiki/Rusija) ponekod gnezdi tudi nad 2.000 metri. Ključni dejavnik je mraz pozimi, saj ne more preživeti tam kjer vodotoki povsem zamrznejo.

Največkrat ga je mogoče opazovati, ko nepremično sedi na primerno dvignjenem mestu (npr. veji, ki štrli iz vode) in opreza za plenom. Kljub živi obarvanosti ga je včasih presenetljivo težko opaziti na preži. Bolj vpadljiv je v letu, ko je njegov živomoder hrbet težko spregledati. V splošnem je precej nemiren in plašen ptič, čeprav se lahko navadi tudi na človekovo bližino če najde ustrezno gnezdišče ob naseljih ali kopališčih.

Je pretežno ribojed. Prehranjuje se v glavnem z manjšimi [ribami](http://sl.wikipedia.org/wiki/Ribe), pa tudi z [žuželkami](http://sl.wikipedia.org/wiki/%C5%BDu%C5%BEelke) (npr. [kačjimi pastirji](http://sl.wikipedia.org/wiki/Ka%C4%8Dji_pastirji)) in redkeje z [mehkužci](http://sl.wikipedia.org/wiki/Mehku%C5%BEci) ter [raki](http://sl.wikipedia.org/wiki/Raki). Lovi tako, da se s svoje preže sunkovito požene v vodo pod kotom 45º in s kljunom zagrabi ribico, nato pa odleti nazaj, jo udari ob podlago in pogoltne z glavo naprej. Če v bližini ni primerne preže lahko kratek čas lebdi v zraku ali v redkih primerih lovi žuželke v letu podobno kot [muharji](http://sl.wikipedia.org/w/index.php?title=Muharji&action=edit&redlink=1). Med ribami so pogost plen [kaplji](http://sl.wikipedia.org/w/index.php?title=Kapelj&action=edit&redlink=1) (*Cottus gobio*), [navadni zeti](http://sl.wikipedia.org/w/index.php?title=Navadni_zet&action=edit&redlink=1) (*Gasterosteus aculeatus*) in [pisanci](http://sl.wikipedia.org/wiki/Pisanec) (*Phoxinus phoxinus* ), od morskih pa [bukva](http://sl.wikipedia.org/wiki/Bukva) (*Boops boops*).

1. **ČUK**

|  |
| --- |
| Par nagačenih navadnih čukov |

**Navadni čuk** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Athene noctua***) je dnevno-nočna [ptica](http://sl.wikipedia.org/wiki/Ptice) iz [družine](http://sl.wikipedia.org/wiki/Dru%C5%BEina_%28biologija%29) [sov](http://sl.wikipedia.org/wiki/Sova).

**Opis**

Ta majhna sova z majhno [glavo](http://sl.wikipedia.org/wiki/Glava) in velikimi, rumeno obrobljenimi [očmi](http://sl.wikipedia.org/wiki/Oko), kratkim [repom](http://sl.wikipedia.org/wiki/Rep) je dokaj pogosta [ptica](http://sl.wikipedia.org/wiki/Ptice) tudi v naših krajih. Pogosto jo opazimo na goznih obronkih ali na travnikih, kjer preži na svoj plen, ki ga lovi v mraku ali ponoči, pogosto pa tudi podnevi, zlasti v zgodnjih jutrih. Latinsko ime je čuk dobil po grški boginji [Ateni](http://sl.wikipedia.org/wiki/Atena), katere simbol je bil.

Telesna dolžina čuka je med 20 in 30 [cm](http://sl.wikipedia.org/wiki/Centimeter), po zgornji strani telesa pa prevladuje rjava barva s svetlimi pikami. Trebuh je običajno svetlejši in rjavo-belo lisast.

Oglaša se s prodornim *»kuiit«*, razburjen pa s kratkimi *»kif kif kif«*. Med [parjenjem](http://sl.wikipedia.org/wiki/Parjenje) se [samci](http://sl.wikipedia.org/wiki/Samec) oglašajo mehkeje z rastočim *»uuuh«*.

**Razširjenost**

Čuk živi v redkih [gozdovih](http://sl.wikipedia.org/wiki/Gozd), [sadovnjakih](http://sl.wikipedia.org/wiki/Sadovnjak) s starim [drevjem](http://sl.wikipedia.org/wiki/Drevo), pogosto pa tudi v bližini ljudi. Razširjen je od zahodne [Evrope](http://sl.wikipedia.org/wiki/Evropa) do [Poamurja](http://sl.wikipedia.org/w/index.php?title=Poamurje&action=edit&redlink=1) ter v severni in severovzhodni [Afriki](http://sl.wikipedia.org/wiki/Afrika).

Hrani se z velikimi [žuželkami](http://sl.wikipedia.org/wiki/%C5%BDu%C5%BEelke), majhnimi [glodalci](http://sl.wikipedia.org/wiki/Glodalci), majhnimi [plazilci](http://sl.wikipedia.org/wiki/Plazilci) (tudi [kačami](http://sl.wikipedia.org/wiki/Ka%C4%8Da)) in redkeje z manjšimi [pticami](http://sl.wikipedia.org/wiki/Ptice).

Gnezdi od aprila do julija v drevesnih duplih, kamor [samica](http://sl.wikipedia.org/w/index.php?title=Samica&action=edit&redlink=1) odloži od 3 do 6 [jajc](http://sl.wikipedia.org/wiki/Jajce).

1. **KOSEC**

|  |
| --- |
| Corncrake.jpg |
| ***Crex crex***[Linnaeus](http://sl.wikipedia.org/wiki/Carolus_Linnaeus), [1758](http://sl.wikipedia.org/wiki/1758) |
| Območje razširjenostirumena=gnezdiščamodra=prezimovališčaObmočje razširjenostirumena=gnezdiščamodra=prezimovališča |

**Kosec** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Crex crex***) je [ptica](http://sl.wikipedia.org/wiki/Ptica) [selivka](http://sl.wikipedia.org/wiki/Ptica_selivka) iz družine [tukalice](http://sl.wikipedia.org/w/index.php?title=Tukalice&action=edit&redlink=1) (Rallidae). Čeprav je velik kot [grlica](http://sl.wikipedia.org/w/index.php?title=Grlica&action=edit&redlink=1) ga težko opazimo, ker je skrit med travo in grmičevjem. Svoje ime je dobil po svojem oglašanju »krek-krek«, ki je se sliši podobno klepanju kose. Prezimuje v tropski [Afriki](http://sl.wikipedia.org/wiki/Afrika). Velikost [populacije](http://sl.wikipedia.org/wiki/Populacija) v svetu je ocenjena na 1,7 - 3 milijone primerkov.

**Življenjski prostor**

Kosec je pretežno travniška vrsta ptice, ki se od drugih evropskih vrst tukalic najbolj očitno razlikuje po svojem bivališču, saj edini ne naseljuje vodnih oziroma močvirskih habitatov. Njegov življenjski prostor so [travniki](http://sl.wikipedia.org/wiki/Travnik) - negnojeni, pozno košeni, suhi ali močvirni. Razširjen je v [Evropi](http://sl.wikipedia.org/wiki/Evropa) in [Sibiriji](http://sl.wikipedia.org/wiki/Sibirija). V [Sloveniji](http://sl.wikipedia.org/wiki/Slovenija) ga najdemo v [Jovsih](http://sl.wikipedia.org/wiki/Jovsi), poplavni ravnici na vzhodu Slovenije. Prezimuje v centralni in južni Afriki. Iz prezimovališč se vračajo konec aprila ali v začetku maja.

**Morfološki opis**

Kosec je velik od 27 do 30 cm, razpon [kril](http://sl.wikipedia.org/wiki/Krilo) pa meri 42 - 53 cm. Hodi, vzleta in pristaja na tleh. Ima kostanjevo rjave peruti. Hrbtna [peresa](http://sl.wikipedia.org/wiki/Pero) so na sredini črna, obrobljena svetlo rjavo. Poleti ima samec svetleje siv obraz in zgornji del prsi, pozimi pa je manj siv. [Rep](http://sl.wikipedia.org/wiki/Rep) je kratek in koničast, drap in črne barve. Spodaj je drap, kostanjevo rjavo progast, vključno s podrepnimi krovci[[2]](http://sl.wikipedia.org/wiki/Kosec#cite_note-2).

**Prehranjevanje**

Kosci so [vsejedi](http://sl.wikipedia.org/wiki/Vsejed), ki pobirajo hrano s tal ali travniške vegetacije. Prehranjuje se s [polži](http://sl.wikipedia.org/wiki/Pol%C5%BEi), [deževniki](http://sl.wikipedia.org/w/index.php?title=De%C5%BEevnik&action=edit&redlink=1), [žuželkami](http://sl.wikipedia.org/wiki/%C5%BDu%C5%BEelke), semeni [trav](http://sl.wikipedia.org/wiki/Trave) in [šašev](http://sl.wikipedia.org/wiki/%C5%A0a%C5%A1).

**Gnezdenje**

[Gnezdo](http://sl.wikipedia.org/wiki/Gnezdo) je na tleh v plitvi kotanji. [Jajc](http://sl.wikipedia.org/wiki/Jajce) je od 8 do 12, ki so zelenkaste ali rjavo umazane barve. Samica vali 15-18 dni. Mladiči so puhasti in poletijo v 5 tednih.

**Ogroženost**

Kosec je bil nekoč široko razširjen, sedaj pa opazno redek. Število koscev je v upadanju, saj njegova gnezda ogrožajo zgodnja košnja, uporaba težke kmetijske mehanizacije, opuščanje košnje in zaraščanje.

Mladiči kosca se ves čas zadržujejo v zavetju visoke trave in kritja ne nikoli ne zapustijo. Že pokošenega travnika nikoli ne prečkajo. Kosci, ki beže pred kosilnico, do konca vztrajajo v zavetju visoke trave in se zato na koncu znajdejo v pasti - v zadnji še nepokošeni zaplati rastja sredi pokošenega travnika[[3]](http://sl.wikipedia.org/wiki/Kosec#cite_note-3)

1. **SOKOL SELEC**

|  |
| --- |
| Falco peregrinus.jpg |

**Sokol selec** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Falco peregrinus***) je [ujeda](http://sl.wikipedia.org/wiki/Ujeda) iz [družine](http://sl.wikipedia.org/wiki/Dru%C5%BEina_%28biologija%29) [sokolov](http://sl.wikipedia.org/wiki/Sokoli).

**Opis**

Sokol selec je srednje velik sokol s prišiljenimi [perutnicami](http://sl.wikipedia.org/w/index.php?title=Perutnice&action=edit&redlink=1) in kratkim [repom](http://sl.wikipedia.org/wiki/Rep), ki leti izjemno hitro in je v strmoglavem letu najhitrejše živo [bitje](http://sl.wikipedia.org/wiki/Bitje) na [Zemlji](http://sl.wikipedia.org/wiki/Zemlja) (najvišje izmerjene hitrosti presegajo 320 [km](http://sl.wikipedia.org/wiki/Kilometer)/[h](http://sl.wikipedia.org/wiki/Ura)). Leti z upognjenimi perutnicami in hitro zamahuje s krili, vmes pa kratkotrajno drsi skozi [zrak](http://sl.wikipedia.org/wiki/Zrak). Najvišja hitrost v horizontalnem letu lahko preseže 200 km/h.

Selec zraste do 48 [cm](http://sl.wikipedia.org/wiki/Centimeter) in ima razpon [kril](http://sl.wikipedia.org/wiki/Krilo) do 1 [m](http://sl.wikipedia.org/wiki/Meter). [Samci](http://sl.wikipedia.org/wiki/Samec) so, kot pri veliko ujedah manjši od [samic](http://sl.wikipedia.org/w/index.php?title=Samica&action=edit&redlink=1) in tehtajo med 570 - 700 [grami](http://sl.wikipedia.org/wiki/Gram), samice pa lahko presežejo težo enega [kilograma](http://sl.wikipedia.org/wiki/Kilogram). Po zgornji strani telesa je sokol selec temno sive barve, ki se na mestih preliva v črno, po spodnji strani pa imajo rjavkaste proge na beli podlagi. [Mladiči](http://sl.wikipedia.org/w/index.php?title=Mladi%C4%8D&action=edit&redlink=1) so po spodnji strani bolj enovito rjave barve, pa tudi po zgornji strani telesa prevladuje ta [barvni odtenek](http://sl.wikipedia.org/w/index.php?title=Barvni_odtenek&action=edit&redlink=1). Barvne sheme se ločijo tudi glede na okolje v katerem prebivajo in niso vedno enake. Odrasle ptice imajo rumeno obrobljene temne [oči](http://sl.wikipedia.org/wiki/Oko), pa tudi [kremplji](http://sl.wikipedia.org/w/index.php?title=Kremplji&action=edit&redlink=1), s katerimi zgrabi plen so živo rumene barve.

**Razširjenost**

Sokol selec je ena najbolj razširjenih ujed na svetu, saj ga je najti skoraj [povsod](http://sl.wikipedia.org/wiki/Kozmopolit_%28biogeografija%29), celo na [tihomorskih](http://sl.wikipedia.org/w/index.php?title=Tihi_Ocean&action=edit&redlink=1) [otokih](http://sl.wikipedia.org/wiki/Otok). Njegov življenjski prostor so odprte krajine, [stepe](http://sl.wikipedia.org/wiki/Stepa), [polpuščave](http://sl.wikipedia.org/w/index.php?title=Polpu%C5%A1%C4%8Dava&action=edit&redlink=1), svetli, redki [gozdovi](http://sl.wikipedia.org/wiki/Gozd), [tundre](http://sl.wikipedia.org/wiki/Tundra) in gorski svet. Ime izvira iz dejstva, da ptice skrajnega severa in juga pogosto prepotujejo velike razdalje in prezimujejo v toplejšem okolju.

Hrani se skoraj izključno s [pticami](http://sl.wikipedia.org/wiki/Ptice) do velikosti [rac](http://sl.wikipedia.org/w/index.php?title=Raca&action=edit&redlink=1), ki jih lovi v letu in jih zasleduje z veliko hitrostjo. Pogosto pa svoj [plen](http://sl.wikipedia.org/wiki/Plen) na tleh ujame s strmoglavim napadom.

Gnezdi enkrat letno marca in aprila v [gnezdu](http://sl.wikipedia.org/wiki/Gnezdo) na [drevesu](http://sl.wikipedia.org/wiki/Drevo) ali v [skalovju](http://sl.wikipedia.org/w/index.php?title=Skalovje&action=edit&redlink=1).

1. **ZELENA ŽOLNA**

|  |
| --- |
| odrasla samicaodrasla samica |

**Zelena žolna** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Picus viridis***) je [ptič plezalec](http://sl.wikipedia.org/wiki/Plezalci) iz [družine](http://sl.wikipedia.org/wiki/Dru%C5%BEina_%28biologija%29) [žoln](http://sl.wikipedia.org/w/index.php?title=%C5%BDolne&action=edit&redlink=1) (*Picidae*).

**Telesne značilnosti**

Odrasla zelena žolna meri 30–36 cm po dolžini s premerom kril 45–51 cm. Od na prvi pogled zelo podobne vrste [pivke](http://sl.wikipedia.org/wiki/Pivka_%28pti%C4%8D%29) se zelena žolna loči po velikosti (od pivke je večja za 5 cm) in po izraziti črnini, ki sega od kljuna do sredine glave na licih. Samci imajo prav tako rdeč zgornji del [glave](http://sl.wikipedia.org/wiki/Glava), vendar je ta manjši.

**Gnezdenje**

Gnezijo drevesnih duplih, ki ga izdolbejo same, v času meseca aprila do maja in imajo samo eden zarod. Samica v gnezdo izvali od 4-11 jajc bele barve. Mladiči so gnezdomci in valjenci.

**Življenjski prostor in navade**

Več kot 75 % [populacije](http://sl.wikipedia.org/wiki/Populacija) zelene žolne prebiva v Evropi, predvsem v [Franciji](http://sl.wikipedia.org/wiki/Francija), [Španiji](http://sl.wikipedia.org/wiki/%C5%A0panija) in [Nemčiji](http://sl.wikipedia.org/wiki/Nem%C4%8Dija). Odsotna je pri nekaterih severnih in vzhodnih področjih, v [Irski](http://sl.wikipedia.org/wiki/Irska), [Grenlandiji](http://sl.wikipedia.org/wiki/Grenlandija) in [Makaroneziji](http://sl.wikipedia.org/wiki/Makaronezija).[[2]](http://sl.wikipedia.org/wiki/Zelena_%C5%BEolna#cite_note-bwpi-2)

Zelena žolna je manj vezana na gozdove in prebiva predvsem v bolj odprti kulturni krajini s presvetljeni gozdovi, logi, parki, vrtovi, vrbovji, starimi sadovnjaki, kjer gnezdi. V [Sloveniji](http://sl.wikipedia.org/wiki/Slovenija) je široko razširjena in pogosta celoletna vrsta.

**Prehrana**

Zelena žolna zaradi prehranjevanja z [mravljami](http://sl.wikipedia.org/wiki/Mravlje) in njihovimi [ličinkami](http://sl.wikipedia.org/wiki/Li%C4%8Dinka) veliko časa preživi na tleh. Le redko jo pozimi najdemo v krmilnici in ker so mravljišča zmrznjena, jih veliko pogine v hudih zimah. Prehranjuje se tudi z drugimi [žuželkami](http://sl.wikipedia.org/wiki/%C5%BDu%C5%BEelke) in [sadjem](http://sl.wikipedia.org/wiki/Sadje).

1. **DIVJI PETELIN**

|  |
| --- |
| SamecSamec |

**Divji petelin**, tudi **veliki petelin** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Tetrao urogallus***), je velika [kura](http://sl.wikipedia.org/wiki/Kure) iz [družine](http://sl.wikipedia.org/wiki/Dru%C5%BEina_%28biologija%29) [koconogih kur](http://sl.wikipedia.org/w/index.php?title=Koconoge_kure&action=edit&redlink=1); živi v [Evropi](http://sl.wikipedia.org/wiki/Evropa) in [osrednji Aziji](http://sl.wikipedia.org/wiki/Osrednja_Azija), njegov življenjski prostor so zreli [gozdovi](http://sl.wikipedia.org/wiki/Gozd) z veliko [podrasti](http://sl.wikipedia.org/w/index.php?title=Podrast&action=edit&redlink=1).

**Opis**

Divji petelin je največji med vsemi kurami. Samec meri od 74 do 90 cm v dolžino in doseže do 5 kg teže, samica pa je kot pri ostalih kurah za tretjino manjša, v dolžino meri med 54 in 63 cm. Težka je do 3 kg. Samca je ravno zaradi velikosti nemogoče zamenjati za katero drugo kuro. Ima razmeroma dolg [rep](http://sl.wikipedia.org/wiki/Rep), dolg vrat, njegovo perje pa je temno z vijoličastim pridihom. Zelo opazna je polkrožna bela pika na bazi [krila](http://sl.wikipedia.org/wiki/Krilo) in živordeča kožna guba (t.i. »roža«) nad očesom, ki izgleda kot obrv. Močan, vidno ukrivljen [kljun](http://sl.wikipedia.org/wiki/Kljun) je bledorumene barve. Pri vzletu je zelo glasen, sicer pa leti s hitrim, enakomernim zamahovanjem kril, ki ga prekinja z [jadranjem](http://sl.wikipedia.org/wiki/Jadranje). Dolg vrat in rep dajeta vtis, kot da so krila razmeroma majhna.





Samica

Samico je prav tako težko zamenjati s samicami drugih kur, saj je bistveno večja celo od samice [ruševca](http://sl.wikipedia.org/wiki/Ru%C5%A1evec). Od nje se poleg po velikosti loči tudi po rjavo-oranžnem perju na [grlu](http://sl.wikipedia.org/wiki/Grlo) in zgornjem delu prsi. Po ostalih delih telesa je grahasta, nekoliko bolj blede barve kot samica ruševca, rep pa je daljši in bolj zaokrožen.





*Tetrao urogallus urogallus*

Divji petelin je znan predvsem po samčevem dvorjenju. Samci se spomladi zberejo na skupni jasi - »rastišču«, se postavijo na izpostavljeno mesto, razširi rep in poje značilen napev, sestavljen iz dveh delov, ki ju opisujemo kot »klepanje« in »brušenje«. Znano je, da se med »brušenjem« ne odziva na dogajanje v okolici, kar so izkoriščali [lovci](http://sl.wikipedia.org/w/index.php?title=Lovec_%28oseba%29&action=edit&redlink=1), da so se mu približali na ustrezno razdaljo za strel. Sicer je zelo plašen. Samica po parjenju zgradi skromno [gnezdo](http://sl.wikipedia.org/wiki/Gnezdo) na tleh in vanj izleže 6 do 10 [jajc](http://sl.wikipedia.org/wiki/Jajce), iz katerih se po štirih tednih izležejo mladiči. Divji petelin je izrazit [rastlinojed](http://sl.wikipedia.org/wiki/Rastlinojed), le mladiči za svoj razvoj prvih nekaj tednov potrebujejo hrano z veliko [beljakovinami](http://sl.wikipedia.org/wiki/Beljakovina) in lovijo [žuželke](http://sl.wikipedia.org/wiki/%C5%BDu%C5%BEelke).

**Življenjski prostor in razširjenost**

Življenjski prostor divjega petelina so zreli borealni gozdovi z veliko podrasti. Predvsem pozimi so odvisni od iglic in poganjkov [iglavcev](http://sl.wikipedia.org/wiki/Iglavci), zato jih največkrat najdemo v [iglastih gozdovih](http://sl.wikipedia.org/wiki/Iglasti_gozd). Preferira sestoje vrst z veliko jagodičevja in sočnimi poganjki, poleg prevladujoče [smreke](http://sl.wikipedia.org/wiki/Smreka) še [jelko](http://sl.wikipedia.org/wiki/Jelka), [bukev](http://sl.wikipedia.org/wiki/Bukev), [rdeči bor](http://sl.wikipedia.org/wiki/Rde%C4%8Di_bor) ali druge [listavce](http://sl.wikipedia.org/wiki/Listavci). V mladih gozdovih ima zaradi gostega rastja težave z letenjem, zato se takšnih sestojev izogiba. Zaradi teh značilnosti je uporaben kot [bioindikator](http://sl.wikipedia.org/wiki/Bioindikator) zdravega starega gozdnega [ekosistema](http://sl.wikipedia.org/wiki/Ekosistem) in visoke stopnje [biodiverzitete](http://sl.wikipedia.org/wiki/Biodiverziteta).[[1]](http://sl.wikipedia.org/wiki/Divji_petelin#cite_note-Storch-1)

Živi po vsej [Evropi](http://sl.wikipedia.org/wiki/Evropa) vključno z [Združenim kraljestvom](http://sl.wikipedia.org/wiki/Zdru%C5%BEeno_kraljestvo_Velike_Britanije_in_Severne_Irske) (razen [Irske](http://sl.wikipedia.org/wiki/Irska), kjer je bil iztrebljen) in [osrednji Aziji](http://sl.wikipedia.org/wiki/Osrednja_Azija) do [Kitajske](http://sl.wikipedia.org/wiki/Ljudska_republika_Kitajska). V [Sloveniji](http://sl.wikipedia.org/wiki/Slovenija) je razširjen na višinah med 600 in 1500 m [nadmorske višine](http://sl.wikipedia.org/wiki/Nadmorska_vi%C5%A1ina) v [alpskem svetu](http://sl.wikipedia.org/wiki/Alpski_svet) ter gozdnatih [planotah](http://sl.wikipedia.org/wiki/Planota) na [Notranjskem](http://sl.wikipedia.org/wiki/Notranjska), [Ribniškem](http://sl.wikipedia.org/wiki/Ribnica), [Snežniku](http://sl.wikipedia.org/wiki/Sne%C5%BEnik) in v [Zasavju](http://sl.wikipedia.org/wiki/Zasavje). Na teh nadmorskih višinah v Sloveniji prevladuje mešani gozd, zato ga kljub temu da preferira iglaste gozdove največkrat najdemo v tem [habitatu](http://sl.wikipedia.org/wiki/Habitat).





Samec med dvorjenjem

**Ogroženost in varstvo**

Divji petelin ima obsežno območje razširjenosti v Evropi, veliko med 1 in 10 milijonov kvadratnih kilometrov, kjer živi populacija, ki šteje med 1,5 in 2 milijona osebkov. V zadnjem času opažajo rahel upad številčnosti, vendar ne dovolj da bi ga smatrali za ogroženo vrsto. Po kriterijih [IUCN](http://sl.wikipedia.org/wiki/IUCN) tako sodi med [najmanj ogrožene vrste](http://sl.wikipedia.org/wiki/Najmanj_ogro%C5%BEena_vrsta). Ogrožen je lokalno, predvsem zaradi izgube ustreznih habitatov in vedno toplejšega podnebja. Ponekod, predvsem v [Zahodni](http://sl.wikipedia.org/wiki/Zahodna_Evropa) in [Srednji Evropi](http://sl.wikipedia.org/wiki/Srednja_Evropa) je lokalno iztrebljen.

V Sloveniji je bil še do pred kratkim cenjena lovska trofeja, zdaj pa je vse leto zaščiten po *Uredbi o zavarovanih prosto živečih živalskih vrstah*[[2]](http://sl.wikipedia.org/wiki/Divji_petelin#cite_note-2). Ogroža ga predvsem izguba habitatov zaradi povečanega izkoriščanja gozdov od prve polovice 20. stoletja dalje in ponovnega naseljevanja avtohtonih listavcev; ocenjujejo, da na slovenskem gnezdi le še 300 do 600 parov.

1. **SMRDOKAVRA**

|  |
| --- |
| Smrdokavra1.jpg |
| Območje razširjenosti.    gnezditveno     skozi vse leto     pozimiObmočje razširjenosti.    gnezditveno     skozi vse leto     pozimi |

**Smrdokavra**, **vodéb** ali **vdáb** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Upupa epops***) je [ptič](http://sl.wikipedia.org/wiki/Pti%C4%8Di), ki ga uvrščamo v samostojen [rod](http://sl.wikipedia.org/wiki/Rod_%28biologija%29) (***Upupa***) in [družino](http://sl.wikipedia.org/wiki/Dru%C5%BEina_%28biologija%29) (**Upupidae**), kjer je edini še živeči predstavnik. Najbolj je sorodna drugim [vpijatom](http://sl.wikipedia.org/wiki/Vpijati), kot so [vodomci](http://sl.wikipedia.org/w/index.php?title=Vodomci&action=edit&redlink=1), [legati](http://sl.wikipedia.org/wiki/Legati) in [zlatovranke](http://sl.wikipedia.org/wiki/Zlatovranke), po [Sibley-Ahlquistovi taksonomiji](http://sl.wikipedia.org/w/index.php?title=Sibley-Ahlquistova_taksonomija&action=edit&redlink=1) pa tvori celo lasten [red](http://sl.wikipedia.org/wiki/Red_%28biologija%29) (**Upupiformes**).

**Opis**





Smrdokavro je nemogoče zamenjati s katerim drugim ptičem

Smrdokavro je praktično nemogoče zamenjati s katerokoli drugo ptico. Razpoznavna je tako pri sedenju kot pri [letenju](http://sl.wikipedia.org/w/index.php?title=Let&action=edit&redlink=1). Dolga je 25 do 29 [cm](http://sl.wikipedia.org/wiki/Centimeter), od tega 4 do 5 cm dolžine predstavlja [kljun](http://sl.wikipedia.org/wiki/Kljun), preko [kril](http://sl.wikipedia.org/wiki/Krilo) pa meri 44 do 48 cm. Zgornji del telesa je rožnate do oranžne in peščeno rjave barve, kontrast čemur predstavljajo široka, zaobljena krila s črnimi in belimi črtami. Tudi [rep](http://sl.wikipedia.org/wiki/Rep) je črn s široko belo prečno progo. Na glavi ima vrsto dolgih peres s črnimi konicami - čopo, ki jo smrdokavra občasno dvigne da izgleda kot [perjanica](http://sl.wikipedia.org/w/index.php?title=Perjanica&action=edit&redlink=1) [ameriških staroselcev](http://sl.wikipedia.org/wiki/Ameri%C5%A1ki_staroselci). Kljun je temen, dolg, ozek in rahlo zakrivljen navzdol. Noge so sive barve in kratke.

Spola sta med seboj toliko podobna, da ju je možno ločiti le z natančnim pregledom na blizu, prav tako je težavno določanje starosti.

Mladiči imajo sorazmerno nekoliko krajši kljun in perjanico ter so nekoliko manj živih barv. Pravkar izlegli mladiči so po vsem telesu porasli z dolgim belim puhom.

**Vedenje in prehranjevanje**

Ima neenakomeren in okoren let v lokih, s hitrim zamahovanjem s krili, ki ga prekinja z jadranjem, spominja na velikega [metulja](http://sl.wikipedia.org/wiki/Dnevni_metulji). Perjanico največkrat dvigne ob pristanku. Na tleh, kjer preživi večino časa ob iskanju plena, sunkovito poskakuje in hodi, podobno kot [škorec](http://sl.wikipedia.org/wiki/%C5%A0korec). Na tleh je lahko presenetljivo zaupljiva. Poseda tudi prosto na drevju. Vzleta z drevja ali tal. Je samotarka.

Prehranjuje se z večjimi [žuželkami](http://sl.wikipedia.org/wiki/%C5%BDu%C5%BEelke), njihovimi [ličinkami](http://sl.wikipedia.org/wiki/Li%C4%8Dinka) in s [črvi](http://sl.wikipedia.org/wiki/%C4%8Crv).

Oglaša se z značilnim up-up-up (pu-pu-pu, ud-ud-ud), po čemer je dobila znanstveno ime, kakor tudi ime v nekaterih drugih jezikih (npr. [angleško](http://sl.wikipedia.org/wiki/Angle%C5%A1%C4%8Dina) »hoopoe«, [portugalsko](http://sl.wikipedia.org/wiki/Portugal%C5%A1%C4%8Dina) »poupa« itd.; pa na primer v [ruščini](http://sl.wikipedia.org/wiki/Ru%C5%A1%C4%8Dina) »удод«).

**Življenjski prostor in razširjenost**

[Habitat](http://sl.wikipedia.org/wiki/Habitat) smrdokavre je odprta suha kulturna krajina - goljave, goščave, polja z redkimi drevesi in [grmovjem](http://sl.wikipedia.org/wiki/Grm), pa tudi stari [sadovnjaki](http://sl.wikipedia.org/wiki/Sadovnjak) in [vinogradi](http://sl.wikipedia.org/wiki/Vinograd). Gnezdi v luknjah v stenah, stavbah ali duplih starih dreves (je torej sekundarni duplar). Izogiba se vlažnim območjem. Kot pri sorodnih vodomcih vsebuje [gnezdo](http://sl.wikipedia.org/wiki/Gnezdo) veliko količino iztrebkov, smrad je namreč [obrambni mehanizem](http://sl.wikipedia.org/w/index.php?title=Obrambni_mehanizem&action=edit&redlink=1) proti [plenilcem](http://sl.wikipedia.org/wiki/Plenilec). Mladiči tudi pršijo smrdeč izloček trtične žleze kadar se počutijo ogroženi.

Je delna selivka, pozimi se umakne iz severnega dela območja razširjenosti ([Srednja](http://sl.wikipedia.org/wiki/Srednja_Evropa) in [Južna Evropa](http://sl.wikipedia.org/wiki/Ju%C5%BEna_Evropa), [Bližnji vzhod](http://sl.wikipedia.org/wiki/Bli%C5%BEnji_vzhod), [Srednja](http://sl.wikipedia.org/wiki/Srednja_Azija) ter [Vzhodna Azija](http://sl.wikipedia.org/wiki/Vzhodna_Azija)). Poletna vrsta je v večjem delu [Evrope](http://sl.wikipedia.org/wiki/Evropa). Redka je na [Irskem](http://sl.wikipedia.org/wiki/Irska), [Veliki Britaniji](http://sl.wikipedia.org/wiki/Velika_Britanija) in v [Skandinaviji](http://sl.wikipedia.org/wiki/Skandinavija). Nekatere prezimujejo na jugu [Iberskega polotoka](http://sl.wikipedia.org/wiki/Iberski_polotok). Skozi vse leto je prisotna v [Južni Aziji](http://sl.wikipedia.org/wiki/Ju%C5%BEna_Azija) in [Podsaharski Afriki](http://sl.wikipedia.org/w/index.php?title=Podsaharska_Afrika&action=edit&redlink=1). V [Sloveniji](http://sl.wikipedia.org/wiki/Slovenija) je pogosta poletna vrsta.

**Ogroženost in varstvo**

Smrdokavro ogrožata predvsem uničevanje starih sadovnjakov, kjer išče hrano, in zastrupljanje njenega plena, ki je posledica intenzifikacije [kmetijstva](http://sl.wikipedia.org/wiki/Kmetijstvo). Zaradi velikega območja razširjenosti in razmeroma stabilne [populacije](http://sl.wikipedia.org/wiki/Populacija_%28biologija%29) je na [*Rdečem seznamu IUCN*](http://sl.wikipedia.org/wiki/Rde%C4%8Di_seznam_IUCN) kot [najmanj ogrožena vrsta](http://sl.wikipedia.org/wiki/Najmanj_ogro%C5%BEena_vrsta), krajevno pa je ponekod, predvsem v [Zahodni Evropi](http://sl.wikipedia.org/wiki/Zahodna_Evropa), že zelo ogrožena. Zaradi pomena za [biološki nadzor škodljivcev](http://sl.wikipedia.org/wiki/Biolo%C5%A1ka_kontrola_%C5%A1kodljivcev) je zaščitena v nacionalnih zakonodajah mnogih evropskih držav.

**Kulturne reference**





Bilkis ([Kraljica iz Sabe](http://sl.wikipedia.org/wiki/Kraljica_iz_Sabe)) in smrdokavra, perzijska miniatura, črnilo na papirju, okoli [1590](http://sl.wikipedia.org/wiki/1590)-[1600](http://sl.wikipedia.org/wiki/1600)

Smrdokavra se pogosto pojavlja v [folklori](http://sl.wikipedia.org/w/index.php?title=Folklora&action=edit&redlink=1) in [mitologiji](http://sl.wikipedia.org/wiki/Mitologija) [antičnih](http://sl.wikipedia.org/wiki/Antika) kultur, pri čemer ji pripisujejo tako dobre kot slabe lastnosti. V [starem Egiptu](http://sl.wikipedia.org/wiki/Stari_Egipt) je bila smrdokavra [sveta žival](http://sl.wikipedia.org/w/index.php?title=Sveta_%C5%BEival&action=edit&redlink=1), ki je predstavljala častitljiv okras tudi na [žezlih](http://sl.wikipedia.org/w/index.php?title=%C5%BDezlo&action=edit&redlink=1) [bogov](http://sl.wikipedia.org/wiki/Bog). Prav tako so jo častili [perzijski](http://sl.wikipedia.org/wiki/Perzija) pesniki, [Arabci](http://sl.wikipedia.org/wiki/Arabci) pa so ji pripisovali mnoge čudežne zdravilne lastnosti. V nasprotju s tem so jo [Skandinavci](http://sl.wikipedia.org/wiki/Skandinavci) imeli za znanilca [vojne](http://sl.wikipedia.org/wiki/Vojna), drugje po Evropi pa je bila zaničevana kot [tat](http://sl.wikipedia.org/w/index.php?title=Tat&action=edit&redlink=1) oz. nasploh zloben lik.

Konec maja [2008](http://sl.wikipedia.org/wiki/2008) so [Izraelci](http://sl.wikipedia.org/wiki/Izraelci) v anketi izbrali smrdokavro za [državno](http://sl.wikipedia.org/wiki/Izrael) ptico.[[1]](http://sl.wikipedia.org/wiki/Smrdokavra#cite_note-1)

**Izvor slovenskega imena**

Ime srmdokavra je [zloženka](http://sl.wikipedia.org/w/index.php?title=Zlo%C5%BEenka&action=edit&redlink=1) glagola smrdeti in [narečne](http://sl.wikipedia.org/wiki/Slovenska_nare%C4%8Dja) besede kavra '[vrana](http://sl.wikipedia.org/wiki/Vrana)', kar je sorodno s [slovenskim](http://sl.wikipedia.org/wiki/Sloven%C5%A1%C4%8Dina) gavran ([krokar](http://sl.wikipedia.org/w/index.php?title=Krokar&action=edit&redlink=1)) in narečno [hrvaškim](http://sl.wikipedia.org/wiki/Hrva%C5%A1%C4%8Dina) kavran.[[2]](http://sl.wikipedia.org/wiki/Smrdokavra#cite_note-snoj-2) Ptiča so tako poimenovali, ker že od antike, sicer neupravičeno, slovi po nečistem gnezdu zaradi obrambnega mehanizma

PLAZILCI

1. **Laški gad**

|  |
| --- |
| samicasamica |
|  |

**Laški gad** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Vipera aspis***) je [strupenjača](http://sl.wikipedia.org/wiki/Strupenja%C4%8Da) iz [družine](http://sl.wikipedia.org/wiki/Dru%C5%BEina_%28biologija%29) [gadov](http://sl.wikipedia.org/wiki/Gadi).

**Telesne značilnosti**

Telo laškega gada je kratko in čokato, pri samcih meri v dolžino 85 [cm](http://sl.wikipedia.org/wiki/Centimeter), pri samicah redko več kot 75 cm. Vrh gobčka je rahlo privzdignjen, zato je znan tudi pod imenom **rilčasti gad**, vendar ne tvori rožička kot pri [modrasu](http://sl.wikipedia.org/wiki/Modras). Barvne variante obsegajo svetlo rjave, sive, opečnate, oranžne in slamnato rumene primerke, znani pa so tudi primeri melanizma (črna barva). Ima temnejše pege, kot njegov bližnji sorodnik [navadni gad](http://sl.wikipedia.org/wiki/Navadni_gad). Pege laškega gada so po hrbtu spojene.

**Življenjski prostor in navade**





Razširjenost laškega gada.

Laški gad je razširjen po [Pirenejih](http://sl.wikipedia.org/wiki/Pireneji), [Franciji](http://sl.wikipedia.org/wiki/Francija) in [Italiji](http://sl.wikipedia.org/wiki/Italija), kjer seže do 3000 m nadmorske višine, področje poselitve pa sega vse do južne [Nemčije](http://sl.wikipedia.org/wiki/Nem%C4%8Dija). V [Sloveniji](http://sl.wikipedia.org/wiki/Slovenija) pa se nahaja le na območju [Breginjskega kota](http://sl.wikipedia.org/wiki/Breginjski_kot). Najraje se zadržuje na suhih, toplih in prisojnih območjih na travnikih, obronkih gozdov in gozdnih jasah.

V toplih dnevih je aktiven predvsem v mraku in ponoči, v hladnih pa podnevi. Prehranjuje se s kuščarji in majhnimi [sesalci](http://sl.wikipedia.org/wiki/Sesalci). Pari se maja, avgusta pa povrže 4-18 mladičev.

**Ugriz in zdravljenje**

Po sestavi je [toksin](http://sl.wikipedia.org/wiki/Toksin) laškega gada soroden toksinom strupenih kač, ki naseljujejo Evropo. Sestavljajo ga razni [encimi](http://sl.wikipedia.org/wiki/Encim), proteini s specifično toksično aktivnostjo in druge makromolekule. Po ugrizu se toksin hitro razširi okoli mesta ugriza do [limfnih žil](http://sl.wikipedia.org/w/index.php?title=Mezgovnica&action=edit&redlink=1) in preko teh naprej v [krvožilni sistem](http://sl.wikipedia.org/w/index.php?title=Krvo%C5%BEilni_sistem&action=edit&redlink=1).

Kot pri vseh strupenih kačah je resnost ugriza odvisna od količine vbrizganega toksina, mesto ugriza in morebitna pridružena bolezenska stanja. Sled ugriza običajno predstavlja par drobnih [ran,](http://sl.wikipedia.org/w/index.php?title=Rana&action=edit&redlink=1) oddaljeni okoli 0,5 cm, ki krvavita zelo malo ali nič. Rana je lahko samo ena v primeru, da je kača ugriznila z enim strupnikom, lahko pa jih je več v primeru večjega števila ugrizov. Sprva se pojavi oteklina, ki se hitro širi vstran in lahko zajame celoten trup ter se razširi na trup. Posebno nevarni so ugrizi v predelu vrata in glave zaradi možnosti zapore dihalne poti. Rdeče lise so znak vnetja limfni žil in [bezgavk](http://sl.wikipedia.org/wiki/Bezgavka). Med sistemskimi znaki so najpogostejši bolečine v [trebuhu](http://sl.wikipedia.org/wiki/Trebuh), [bruhanje](http://sl.wikipedia.org/wiki/Bruhanje) in [diareja](http://sl.wikipedia.org/wiki/Diareja); slednja dva sta lahko s prisotnostjo krvi. Od nevroloških znakov sta najpogostejša zaspanost in vrtoglavica, lahko pa so prisotni tudi nezavest, krči, ohromelost očesnih mišic (oftalmoplegija), motnje požiranja in razne nevnetne bolezni [živcev](http://sl.wikipedia.org/wiki/%C5%BDivec) na prizadetem udu (periferne nevropatije).

Pri oskrbi ponesrečenca je potrebna imobilizacija prizadetega uda in hiter transport v ustrezno zdravstveno ustanovo. Potreben je nadzor življenjskih funkcij in lajšanje simptomov, predvsem z [analgetiki](http://sl.wikipedia.org/wiki/Analgetik), pri čemer se je potrebo izogibati zdravilom s vplivom na delovanje [trombocitov](http://sl.wikipedia.org/wiki/Trombocit). Pri šoku, ki se ne popravi po začetnih ukrepih, se uporabi zdravila za vzdrževanje [krvnega tlaka](http://sl.wikipedia.org/wiki/Krvni_tlak), v primeru zapore dihalne poti [kortikosteroide](http://sl.wikipedia.org/wiki/Kortikosteroid), [antihistaminike](http://sl.wikipedia.org/wiki/Antihistaminik) in [adrenalin](http://sl.wikipedia.org/wiki/Adrenalin), v primeru hujših znakov zastrupitve pa [protistrup](http://sl.wikipedia.org/w/index.php?title=Protistrup&action=edit&redlink=1), pri čemer imajo prednost otroci in nosečnice.

1. **MOČVIRSKA SKLEDNICA**

|  |
| --- |
| Emys.jpg |
| Približno območje razširjenostiPribližno območje razširjenosti |

**Močvirska sklednica** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Emys orbicularis***) je [želva](http://sl.wikipedia.org/wiki/%C5%BDelve) iz [družine](http://sl.wikipedia.org/wiki/Dru%C5%BEina_%28biologija%29) [sklednic](http://sl.wikipedia.org/w/index.php?title=Sklednice&action=edit&redlink=1) (Emydidae), ki živi v stoječih in počasi tekočih vodah [Južne](http://sl.wikipedia.org/wiki/Ju%C5%BEna_Evropa) in [Srednje Evrope](http://sl.wikipedia.org/wiki/Srednja_Evropa), [Zahodne Azije](http://sl.wikipedia.org/w/index.php?title=Zahodna_Azija&action=edit&redlink=1) ter [Severne Afrike](http://sl.wikipedia.org/wiki/Severna_Afrika). V [Sloveniji](http://sl.wikipedia.org/wiki/Slovenija) je poznana kot edina [avtohtona](http://sl.wikipedia.org/wiki/Avtohtona_vrsta) želva celinskih voda.

**Opis**

Oklep, glava in okončine so zelenkasto rjave barve z značilnimi rumenimi pikami, ki so pogosto žarkasto razporejene. Trebušni del oklepa nima enotne obarvanosti, lahko je svetlo rumen ali skoraj črn. Tudi vzorec pik na hrbtni strani oklepa je odvisen od [podvrste](http://sl.wikipedia.org/wiki/Podvrsta_%28biologija%29). Odrasle živali zrastejo do 20 cm v dolžino in tehtajo največkrat med 400 in 700 grami. Prehranjuje se v glavnem z vodnimi živalmi ([žuželkami](http://sl.wikipedia.org/wiki/%C5%BDu%C5%BEelke), [paglavci](http://sl.wikipedia.org/w/index.php?title=Paglavec&action=edit&redlink=1), celo [ribami](http://sl.wikipedia.org/wiki/Ribe)), del prehrane pa predstavlja tudi [rastlinski](http://sl.wikipedia.org/wiki/Rastline) material.

Močvirska sklednica je aktivna predvsem zjutraj in zvečer, ob dovolj visokih temperaturah okolice pa tudi ponoči. Preostanek dneva se grejejo na izpostavljenih mestih, lahko tudi po več kot 8 ur dnevno, odvisno od temperature.[[2]](http://sl.wikipedia.org/wiki/Mo%C4%8Dvirska_sklednica#cite_note-aktivnost-2) Pogosto je mogoče opaziti osebke, ko se grejejo na bregovih mlak, [koreninah](http://sl.wikipedia.org/wiki/Korenina) in kamnih, vendar je močvirska sklednica plaha žival, ki se hitro skrije med vodno rastlinje, kadar jo kaj zmoti. Tudi sicer preživi večino dneva v vodi. Del leta, ko so temperature zraka nižje od 10 °C, preživi zakopana v blatu, vendar ne gre za pravo [hibernacijo](http://sl.wikipedia.org/wiki/Hibernacija), saj je aktivna tudi v kratkih obdobjih toplejšega vremena pozimi.[[2]](http://sl.wikipedia.org/wiki/Mo%C4%8Dvirska_sklednica#cite_note-aktivnost-2) Parijo se spomladi, samice odlagajo [jajca](http://sl.wikipedia.org/wiki/Jajce) zgodaj poleti.

**Ogroženost in varstvo**

Močvirsko sklednico ogroža predvsem izsuševanje [mokrišč](http://sl.wikipedia.org/wiki/Mokri%C5%A1%C4%8De), ki so njen [habitat](http://sl.wikipedia.org/wiki/Habitat_%28ekologija%29), in je v Evropi zaščitena po določilih [Bernske konvencije](http://sl.wikipedia.org/w/index.php?title=Bernska_konvencija&action=edit&redlink=1), kjer je vključena na seznam strogo varovanih živalskih in rastlinskih vrst.[[3]](http://sl.wikipedia.org/wiki/Mo%C4%8Dvirska_sklednica#cite_note-3) Poleg uničevanja habitatov pa jo ogroža tudi neodgovorno vnašanje podobnih, a tujerodnih in mnogo agresivnejših [rdečevratke](http://sl.wikipedia.org/w/index.php?title=Rde%C4%8Devratka&action=edit&redlink=1) ter rumenovratke v naravo. Plaha močvirska sklednica se ob interakciji vedno umakne, s čemer troši energijo in dodatno izgublja življenjski prostor.

**Status v Sloveniji**

Večje [populacije](http://sl.wikipedia.org/wiki/Populacija_%28biologija%29) te vrste živijo na [Ljubljanskem barju](http://sl.wikipedia.org/wiki/Ljubljansko_barje), v [Beli krajini](http://sl.wikipedia.org/wiki/Bela_krajina), porečju [Save](http://sl.wikipedia.org/wiki/Sava) in na [obali](http://sl.wikipedia.org/wiki/Slovenska_obala). Za severnejše predele je manj podatkov.[[4]](http://sl.wikipedia.org/wiki/Mo%C4%8Dvirska_sklednica#cite_note-4)

[Slovenija](http://sl.wikipedia.org/wiki/Slovenija) se je kot podpisnica Bernske konvencije zavezala k pravni zaščiti vrst, ki so uvrščene v sezname. Močvirska sklednica je tako zavarovana z Uredbo o zavarovanih prosto živečih živalskih vrstah[[5]](http://sl.wikipedia.org/wiki/Mo%C4%8Dvirska_sklednica#cite_note-5), njeni [habitati](http://sl.wikipedia.org/wiki/Habitat) pa so na podlagi Evropske direktive o habitatih (92/43/EEC) uvrščeni v mrežo [Natura 2000](http://sl.wikipedia.org/wiki/Natura_2000).[[6]](http://sl.wikipedia.org/wiki/Mo%C4%8Dvirska_sklednica#cite_note-6)

1. **MARTINČEK**

|  |
| --- |
| samecsamec |
| Območje razširjenostiObmočje razširjenosti |

**Martinček** ali **evropska siva kuščarica** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Lacerta agilis***) je [vrsta](http://sl.wikipedia.org/wiki/Vrsta_%28biologija%29) [kuščarice](http://sl.wikipedia.org/wiki/Ku%C5%A1%C4%8Darice). Razširjeni so po srednji in vzhodni [Evropi](http://sl.wikipedia.org/wiki/Evropa). Prehranjujejo se z [žuželkami](http://sl.wikipedia.org/wiki/%C5%BDu%C5%BEelke) in [pajki](http://sl.wikipedia.org/wiki/Pajki). Zrastejo do 28 [cm](http://sl.wikipedia.org/wiki/Centimeter).Je ogrožena in zaščitena vrsta v Sloveniji.

**Opis**

Prave kuščarice (rod [*Lacerta*](http://sl.wikipedia.org/w/index.php?title=Lacerta&action=edit&redlink=1)) imajo majhne luske na hrbtnem delu trupa in so običajno zrnate oblike in gladke, nameščena ena poleg druge. Kolobarji repnih lusk so izmenično širši in ožji.

Značilnost te vrste je topo zaokroženi gobček na katerem se gobčna ploščica ne dotika mednosnične ploščice. Nosna odprtina je obkrožena s 3-4 ploščicami in se ne dotika gobčne ploščice. Na hrbtu je 33-55 vrst šesterokotnih lusk, ki so po sredini trupa ožje. Na stegnih ima 11 do 13 femoralnih por (spremenjene kožne žleze).

V barvi in risbi se posamezni osebki med seboj zelo razlikujejo. Samci so bolj zeleni, na hrbtu imajo rjavo progo, samice so sive ali rjave po celem telesu. Pri samicah je sredinska hrbtna črta (zatilnična) ozka in enotna, za samce pa je značilno, da je ta črta lahko sestavljena iz posameznih drobnih peg - lahko je zelene, rjave ali sive barve. Zatilnična črta je lahko natrgana. Na bočni strani je natrgana temenska proga s temnimi pikami, tej pa sledi še tanka svetlejša senčna proga. Pod senčno progo je še svetla podočna proga.

* 

Hrbtne luske

* 

Glava samice z dobro vidnimi ploščicami

**Bivališče**

Najdemo jih na stenah kjer jih greje sonce. Čeprav jih najdemo večinoma v nižinah jih lahko najdemo tudi do nadmorske višine 2000 m.

**Razmnoževanje**

So [jajcerodni](http://sl.wikipedia.org/w/index.php?title=Jajcerodnost&action=edit&redlink=1). Mladiči se izvalijo po 8 tednih in so podobni odraslim osebkom.

1. **LAŠKI GAD**

|  |
| --- |
| samicasamica |

**Laški gad** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Vipera aspis***) je [strupenjača](http://sl.wikipedia.org/wiki/Strupenja%C4%8Da) iz [družine](http://sl.wikipedia.org/wiki/Dru%C5%BEina_%28biologija%29) [gadov](http://sl.wikipedia.org/wiki/Gadi).

**Telesne značilnosti**

Telo laškega gada je kratko in čokato, pri samcih meri v dolžino 85 [cm](http://sl.wikipedia.org/wiki/Centimeter), pri samicah redko več kot 75 cm. Vrh gobčka je rahlo privzdignjen, zato je znan tudi pod imenom **rilčasti gad**, vendar ne tvori rožička kot pri [modrasu](http://sl.wikipedia.org/wiki/Modras). Barvne variante obsegajo svetlo rjave, sive, opečnate, oranžne in slamnato rumene primerke, znani pa so tudi primeri melanizma (črna barva). Ima temnejše pege, kot njegov bližnji sorodnik [navadni gad](http://sl.wikipedia.org/wiki/Navadni_gad). Pege laškega gada so po hrbtu spojene.

**Življenjski prostor in navade**





Razširjenost laškega gada.

Laški gad je razširjen po [Pirenejih](http://sl.wikipedia.org/wiki/Pireneji), [Franciji](http://sl.wikipedia.org/wiki/Francija) in [Italiji](http://sl.wikipedia.org/wiki/Italija), kjer seže do 3000 m nadmorske višine, področje poselitve pa sega vse do južne [Nemčije](http://sl.wikipedia.org/wiki/Nem%C4%8Dija). V [Sloveniji](http://sl.wikipedia.org/wiki/Slovenija) pa se nahaja le na območju [Breginjskega kota](http://sl.wikipedia.org/wiki/Breginjski_kot). Najraje se zadržuje na suhih, toplih in prisojnih območjih na travnikih, obronkih gozdov in gozdnih jasah.

V toplih dnevih je aktiven predvsem v mraku in ponoči, v hladnih pa podnevi. Prehranjuje se s kuščarji in majhnimi [sesalci](http://sl.wikipedia.org/wiki/Sesalci). Pari se maja, avgusta pa povrže 4-18 mladičev.

**Ugriz in zdravljenje**

Po sestavi je [toksin](http://sl.wikipedia.org/wiki/Toksin) laškega gada soroden toksinom strupenih kač, ki naseljujejo Evropo. Sestavljajo ga razni [encimi](http://sl.wikipedia.org/wiki/Encim), proteini s specifično toksično aktivnostjo in druge makromolekule. Po ugrizu se toksin hitro razširi okoli mesta ugriza do [limfnih žil](http://sl.wikipedia.org/w/index.php?title=Mezgovnica&action=edit&redlink=1) in preko teh naprej v [krvožilni sistem](http://sl.wikipedia.org/w/index.php?title=Krvo%C5%BEilni_sistem&action=edit&redlink=1).

Kot pri vseh strupenih kačah je resnost ugriza odvisna od količine vbrizganega toksina, mesto ugriza in morebitna pridružena bolezenska stanja. Sled ugriza običajno predstavlja par drobnih [ran,](http://sl.wikipedia.org/w/index.php?title=Rana&action=edit&redlink=1) oddaljeni okoli 0,5 cm, ki krvavita zelo malo ali nič. Rana je lahko samo ena v primeru, da je kača ugriznila z enim strupnikom, lahko pa jih je več v primeru večjega števila ugrizov. Sprva se pojavi oteklina, ki se hitro širi vstran in lahko zajame celoten trup ter se razširi na trup. Posebno nevarni so ugrizi v predelu vrata in glave zaradi možnosti zapore dihalne poti. Rdeče lise so znak vnetja limfni žil in [bezgavk](http://sl.wikipedia.org/wiki/Bezgavka). Med sistemskimi znaki so najpogostejši bolečine v [trebuhu](http://sl.wikipedia.org/wiki/Trebuh), [bruhanje](http://sl.wikipedia.org/wiki/Bruhanje) in [diareja](http://sl.wikipedia.org/wiki/Diareja); slednja dva sta lahko s prisotnostjo krvi. Od nevroloških znakov sta najpogostejša zaspanost in vrtoglavica, lahko pa so prisotni tudi nezavest, krči, ohromelost očesnih mišic (oftalmoplegija), motnje požiranja in razne nevnetne bolezni [živcev](http://sl.wikipedia.org/wiki/%C5%BDivec) na prizadetem udu (periferne nevropatije).

Pri oskrbi ponesrečenca je potrebna imobilizacija prizadetega uda in hiter transport v ustrezno zdravstveno ustanovo. Potreben je nadzor življenjskih funkcij in lajšanje simptomov, predvsem z [analgetiki](http://sl.wikipedia.org/wiki/Analgetik), pri čemer se je potrebo izogibati zdravilom s vplivom na delovanje [trombocitov](http://sl.wikipedia.org/wiki/Trombocit). Pri šoku, ki se ne popravi po začetnih ukrepih, se uporabi zdravila za vzdrževanje [krvnega tlaka](http://sl.wikipedia.org/wiki/Krvni_tlak), v primeru zapore dihalne poti [kortikosteroide](http://sl.wikipedia.org/wiki/Kortikosteroid), [antihistaminike](http://sl.wikipedia.org/wiki/Antihistaminik) in [adrenalin](http://sl.wikipedia.org/wiki/Adrenalin), v primeru hujših znakov zastrupitve pa [protistrup](http://sl.wikipedia.org/w/index.php?title=Protistrup&action=edit&redlink=1), pri čemer imajo prednost otroci in nosečnice.

1. **NIŽINSKI URH**

|  |
| --- |
| Bombina bombina 1 (Marek Szczepanek).jpg |

**Nižinski urh** ([znanstveno ime](http://sl.wikipedia.org/wiki/Znanstvena_klasifikacija_%C5%BEivih_bitij) ***Bombina bombina***) spada v družino [žab](http://sl.wikipedia.org/wiki/%C5%BDaba) [urhov](http://sl.wikipedia.org/w/index.php?title=Urhi&action=edit&redlink=1) Bombinatoridae. Vpisan je na seznam [ogroženih živalskih vrst](http://sl.wikipedia.org/wiki/Ogro%C5%BEena_vrsta) v Sloveniji.

Ima okroglast in na ustno dno prirasel [jezik](http://sl.wikipedia.org/wiki/Jezik_%28organ%29), ki ga pri lovu plena ne more daleč iztegniti. Prste na nogah ima brez oprijemljivih ploščic, očesna [zenica](http://sl.wikipedia.org/w/index.php?title=Zenica&action=edit&redlink=1) je srčasta in navpična. V dolžino meri okrog 4 cm. Po zgornji strani je sivo rjavkaste barve in bradavičast. Na trebušni strani je svarilno oranžno in temno lisasto obarvan. Na nevarnost reagira tako da se potopi v vodo in se zarije v blatno dno, ali pa se obrne na hrbet in poskuša napadalca odvrniti s svojim pisanim trebušnim vzorcem. Nižinski urh živi v Sloveniji samo v [subpanonski regiji](http://sl.wikipedia.org/w/index.php?title=Subpanonska_regija&action=edit&redlink=1) in je značilna vzhodnoevropska vrsta. Zadržuje se v manjših stoječih vodah, kjer se hrani z drobnimi vodnimi nevretenčarji. Razmnoževalno obdobje traja od [aprila](http://sl.wikipedia.org/wiki/April) do avgusta. Samičke odlagajo [mrest](http://sl.wikipedia.org/wiki/Mrest) v malih skupinah po nekaj deset [jajčec](http://sl.wikipedia.org/wiki/Jajce). Nižinski urh je splošno ogrožen v Evropi in tudi pri nas.

Povezava na zaščitene vrste živali v Sloveniji – uradni list: <http://www.uradni-list.si/1/content?id=38615>

OGROŽENE VRSTE V EVROPI

rjava pliskavka

beli medved

pegasti dihur

zlati šakal

evropski mink

rosomah

polarna lisica

biskajski kit

sredozemska medvedjica

mufl on

klavžar

egiptovski jastreb

španski kraljevi orel

kodrasti pelikan

brkati ser

rjavi škarnik

mavrska kornjača

orjaška usnjača

prava kareta

italijanski jamski močerad

OGROŽENE VRSTE SVETA

zlati levič

severni beli nosorog

gorska gorila

orjaški panda

koala

kraljeva zebra

indijski slon

veliki bilbi

vari

zlatolični gibon

vzhodna gorila

orangutan

veliki mravljinčar

jangceška pliskavka

kalifornijski morski lev

mongolski divji konj

črni nosorog

kalifornijski kondor

kronasti golob

fi lipinski krokodil

viri: predvsem wikipedia,

Lovska zveza Slovenije